ISRAEL-RAPORTTI EUROOPAN PARLAMENTISTA
Islamistien hyökkäysten aalto Euroopassa
Hei ja tervetuloa ohjelman pariin!
Olemme taas Euroopan parlamentissa EU:n sydämessä Brysselissä.
Tänään keskustelemme islamististen terrori-iskujen aallosta, -
jota olemme seuranneet kautta Euroopan tänä kesänä.
Kysymme, mitä Euroopan parlamentti ja EU-elimet voivat oppia -
Israelin kokemuksesta terrorismin torjunnasta. Mukana Tomas Sandell, -
ECI:n perustaja ja johtaja, -
Daniel Schwammenthal, Transatlanttisen instituutin johtaja, -
sekä Bas Belder, MEP Alankomaista. Tervetuloa ohjelmaan!
Aloitan teistä, Tomas.
Tuntuu, että edellisestä ohjelmasta on vierähtänyt kauan. Kesä on ollut pitkä.
Mitä ECI on viime kuukausina tehnyt diplomatian saralla?
Kiitos, Simon. Kiva olla täällä taas.
Tuntuu tosiaankin kuin olisimme eri maailmassa.
Britit äänestivät brexitin puolesta.
Tämä on myös ensimmäinen jakso verisen kesän jälkeen Euroopassa.
Näiden kahden Eurooppaa paljon muovanneen tapahtuman lisäksi -
tahdon viitata yhteen diplomaattiseen projektiin, -
jossa olemme olleet mukana. Se liittyy Unescoon.
Kuten tiedätte, Unescossa on tällä hetkellä käynnissä kampanja, -
joka pyrkii islamisoimaan Jerusalemin pyhät paikat.
Paikat, jotka ovat pyhiä kolmelle uskonnolle, ensinnäkin juutalaisille -
mutta myös kristityille.
Unescon maailmanperintökomitealle annettiin ehdotus Istanbulissa -
heinäkuussa, -
että Temppelivuori ja Temppelivuoren länsimuuri -
julistettaisiin yksinomaan muslimien pyhäksi paikaksi.
Tätä me tietysti vastustimme.
Otimme yhteyttä komitean eurooppalaisjäseniin -
ja painotimme, ettei historiallisia tosiasioita voi vääristellä.
Ei voi omia itselleen uskonnollisia paikkoja, -
joiden kuuluu olla avoimia kaikille eri uskontojen edustajille.
Turkin epäonnistuneen vallankaappausyrityksen vuoksihan -
kokousta siirrettiin ennen äänestämistä.
Komitea kokoontuu Pariisissa lokakuun viimeisellä viikolla.
Asia on edelleen työlistallamme.
Yritämme saada myös kristityt asian taakse.
Se on hyvin tärkeää.
Bas, tervetuloa taas ohjelmaan!
Kiitos vakaasta tuestanne Israelille ja tälle ohjelmalle. Arvostamme sitä.
Kertoisitteko, miten Euroopan parlamentti ja EU ovat muuttuneet, -
sen jälkeen kun britit asettuivat brexitin puolelle kesäkuussa?
Puhuitte muutoksesta. Se on hyvin vieras sana täällä EU-elimissä.
Ikävä kyllä on todettava, ettei brexitistä ole otettu opiksi.
Prosessista voi tulla Euroopalle kivulias, -
koska käynnissä on useita kriisejä. Siitä huolimatta toivon, -
että alallani ulkosuhteissa realiteetit hyväksytään aiempaa paremmin.
Toivon, että myös Iranin uni on ohi tulevina vuosina.
On myös olemassa vaaroja etenkin Israelille -
mutta myös EU―Israel-suhteille.
Palatakseni brexitiin, tulevina vuosina tulen kaipaamaan -
rakkaita isobritannialaisia Israel-ystäviä.
Varmasti.
Daniel, on ilo, että saimme teidät ohjelmaan.
Kertoisitteko Transatlanttisen instituutin ainutlaatuisesta työstä?
Mitä tulee Israeliin, Israelin turvallisuuteen -
ja neuvotellun kahden valtion ratkaisun edistämiseen, -
keskitymme etenkin palestiinalaisten väkivaltakiihotuksen lopettamiseen.
Oli hyvin tervetullutta, että siihen todella tartuttiin nyt ensikertaa -
Lähi-idän kvartetin raportissa.
Haluamme pitää sitä esillä, niin että se näkyy myös poliittisissa linjanvedoissa.
Myös EU on nyt omaksunut asian.
Julistusten lisäksi haluamme nyt nähdä poliittisia linjanvetoja kentällä.
Iranin asia on tietysti erittäin tärkeä.
Mielestämme se liittyy etenkin kansalliseen turvallisuuteen, -
ei vain Israelissa vaan lähialueilla ja miksei koko maailmassa.
Emme olleet tyytyväisiä ydinsopimuk- seen, mutta haluamme varmistaa nyt,-
että Iran noudattaa sitä ja ettei suhteita Iraniin palautettaisi heti.
Näemme jo Euroopan parlamentissa, -
että on luonnosteltu raportti, jossa on unohdettu kaikki kriittinen analyysi -
ulkoisesta ja sisäisestä aggressiosta, jota Iranin hallinto harjoittaa.
Avainalueitamme ovat myös anti- semitismi, radikaali islam ja terrorismi
Tomas, mennäänpä sitten tämänpäiväiseen aiheeseemme, -
joka on Isisin islamististen terrori-iskujen ennennäkemätön aalto-
kautta Euroopan tänä kesänä, etenkin Ranskassa ja Saksassa.
Tiedän, että olitte kesällä perhelomalla Nizzassa.
Siellä oli nuo traagiset tapahtumat 14. heinäkuuta.
84 ihmistä tapettiin hirvittävällä tavalla, -
kun islamisti ajoi heidän päälleen kuorma-autolla.
Miten kommentoisitte sitä?
Onko se herätyshuuto Euroopalle siitä, millainen vaara sitä uhkaa?
Se on totta. Ja niin on sattunut minulle jatkuvasti parina viime vuonna, -
että yritän suunnistaa tietäni näiden terrori-iskujen ympärillä.
Olin Washingtonissa, kun terroristit iskivät Brysselissä.
Olen onneksi välttynyt terrori-iskuilta Israelissa.
Kuten mainitsitte, olin Nizzassa vain kaksi viikkoa ennen iskua.
Kun silloin liikuin Nizzan kaupungilla, -
käynnissä oli jalkapallon EM-turnaus.
Tietysti katselin huolestuneena ympärilleni.
Poliisi oli vahvasti läsnä Nizzan kaduilla.
Tiesin, että mitä tahansa voi tapahtua. Ei voi tehdä mitään taatakseen, -
että siviilit ovat varmasti turvassa.
Isku ei tullut mitenkään yllätyksenä.
Iskuja oli nähty aiemminkin Brysselissä, Pariisissa ja muualla.
Sanomme aina tässä ohjelmassa ja muualla, -
että ehkä tämä on herätyshuuto.
Minusta se on herätyshuuto, joka tulee asteittain.
Olisi kiintoisaa kuulla herroilta Belder ja Schwammenthal, -
kokevatko he, että olemme vähitellen tulossa siihen pisteeseen, -
jossa Euroopan vastuulliset poliitikot tajuavat: -
Eurooppa on ratkaisu ongelmiin Lähi-idässä ja myös Euroopassa -
ja että ongelmana ei ole se, -
mikä esitetään ongelmaksi Euroopan parlamentin päätöslauselmissa.
Toivon niin. Uskon, että saamme aiempaa enemmän ymmärrystä -
asiallemme täällä Euroopan parlamentissa.
Tänä kesänä oli myös hirvittävä terrori-isku, -
jossa 85-vuotiaalta katolilaiselta papilta viillettiin kurkku.
Tekijä oli nuori islamistiterroristi, jolla oli jalassa valvontapanta.
Hän sai liikkua vapaasti aamupäivisin -
muutaman tunnin ajan. Se itsessään on huolestuttavaa.
Isku aiheutti iljetystä Ranskassa.
Se osui hermoon Ranskan katolisten keskuudessa.
Oliko se Isisin isku Euroopan kristinuskoa vastaan?
Katsotaan tosiasioita.
Isis-lehti Dabiqin uusin numero -
keskittyy täysin ristin murskaamiseen ja kristinuskon vastustamiseen.
Kohteena ovat myös ne, jotka eivät yhdy sen salafistisiin ajatuksiin.
Älkää unohtako, -
mitä Dabiqin numerossa kirjoitettiin kirjaimellisesti: -
että ne ihmiset täällä, jotka olisivat halunneet liittyä kalifaattiin -
mutta jotka eivät päässeet, ovat siunattuja, koska nyt he voivat -
käännyttää islamiin ja levittää islaminuskontoa -
ja myös olla aktiivisia jihadissa.
Aivan selvää.
Viime viikolla kuulin ystävältäni Ammanista, -
että on löytynyt uusi Isisin laatima ohje, -
jossa selitettiin hyvin yksityiskohtaisesti, -
miten valmistaa yksinkertaisia tuhoaseita: -
tappavia pommeja ja kemiallisia aseita, -
joilla voi valmistella kemiallisia iskuja henkilökohtaisesti.
Älkää aliarvioiko Isisin terroriaikeita -
Euroopan maaperällä.
Toinen ongelma on, että Euroopan parlamentti aliarvioi -
intoa marttyyrikuolemaan ja sen uskonnollisia juuria. Se on ongelma.
Mielestäni tässä parlamentissa -
ja myös kansallisissa parlamenteissa on monia tällaisia ihmisiä.
Meitä vastaan on tehty todella monia terrori-iskuja.
Nämä ihmiset eivät hyväksy realiteetteja eivätkä näe, -
mitkä ovat ongelman juuret.
Se, mitä me teemme, on, että yritämme saada...
Me yritämme taistella oireita vastaan, -
mutta emme korjaa aiheuttajaa. Se on ongelma.
Täytyy suhtautua vakavissaan siihen, mihin salafistinen islam pyrkii.
Älä sano: "Se ei ole islamia." Tällainen islam -
on oikeutettua monien mielestä, monien islaminoppineiden mielestä.
Meidän pitäisi täällä -
käsitellä sitä vakavasti uskonnollisesta näkökulmasta.
Ehdottomasti. Daniel, paneelimme terrorismiasiantuntijana -
voitte kenties valottaa asiayhteyttä ja selittää, -
miksi Isisin terrorihyökkäykset ovat tänä kesänä lisääntyneet -
Ranskassa ja Saksassa. Ja täällä Brysselissähän oli isku maaliskuussa.
Eräs teoria on, että koska Isis on jäämässä alakynteen Syyriassa, -
sodan painopistealue on siirtymässä Eurooppaan.
Itse olisin varovainen tulkinnassa, -
että tämä olisi tappiolle jäävän järjestön strategia.
Täytyy muistaa, että länsi, Eurooppa ja kristikunta ovat aina olleet -
radikaalin islamin arkkivihollisia. Se ei ole uusi ilmiö.
Sitä on ollut ainakin 1980-luvulta asti Hizbollahin harjoittamana -
ja algerialaisten harjoittamana Ranskassa 1990-luvulla.
Ja tietysti al-Qaida on harjoittanut terroria suoraan tai innoittanut siihen.
Näemme nyt vuosien laiminlyöntien hedelmää.
Nyt on olemassa kriittinen massa tuhansia eurooppalaisia muslimeja, -
jotka ovat lähteneet taistelijoiksi. Heistä merkittävä osa on palannut -
taistelujen karaisemina ja koulutettuina. Heillä on nyt rakenteet,
joita he voivat hyödyntää ja määrätä tehtäviin.
En näe tätä joko―tai-kysymyksenä.
Että he ovat jäämässä tappiolle siellä, ja siksi he tekevät iskuja täällä.
He ovat aina halunneet hyökätä tänne. Rakenteet ovat paikallaan.
Valitettavasti Isis ei ole vielä hävinnyt Syyriassa.
Ovatko poliitikkomme häviämässä taistelua sanomalla, -
ettei tällä ole mitään tekemistä islamin kanssa?
Uskon, että tie kadotukseen on päällystetty hyvillä aikeilla.
He yrittävät selvästikin välttää sen, -
että kokonainen yhteisö leimataan.
Ikävä kyllä heidän toimillaan on juuri päinvastainen vaikutus.
Selvästikin asialla on jotain tekemistä islamin kanssa. Ihmiset tietävät sen.
Päättäjät eivät erottele islamia ja islamismia.
Ensimmäinen on uskonto, jälkimmäinen on poliittinen ideologia.
Ne pitäisi pitää erillään.
Tavallisen kansan mielestä islamista yleisesti on tulossa ongelma.
Jokaisesta muslimista tulee epäilty.
Vaikutus on päinvastainen kuin he toivovat.
Ja siksi radikaalipuolueet vasemmalla ja oikealla saavat lisää kannatusta.
Ihmiset eivät näe, että valtavirran poliitikot tarttuisivat pääongelmaan.
Siksi rohkaisisin poliitikkoja -
olemaan paljon... en sanoisi totuudellisempia, -
vaan tuomaan asiaa esiin ja määrittämään oikealla tavalla, -
mikä on se ongelma, jota me nyt kohtaamme.
Tomas, Nizzan kammottavan terrori-iskun jälkeen -
monet ranskalaiset turvallisuus- asiantuntijat sanoivat, -
että Ranskan täytyy omaksua sellaiset turvatoimet kuin Israelissa on.
Se on ironista, koska Ranska on kärkkäimpiä Israelin vastustajia -
kaikista Euroopan maista tai EU-jäsenmaista.
Mitä Eurooppa, EU-instituutiot, Euroopan unioni -
ja Euroopan parlamentti voivat oppia -
Israelin kokemuksista terrorismin torjunnassa?
On monia asioita, jotka ovat ristiriidassa nykytilanteen kanssa -
miltei surkuhupaisuuteen asti.
Mainitsit Ranskan herätyshuudon radikaalia islamia vastaan.
Nyt he jopa suunnittelevat burkinin kieltämistä.
Olen nähnyt sosiaalisessa mediassa mielenkiintoisia julkaisuja, -
joissa toivotetaan muslimit tervetulleeksi rantalomalle Tel Aviviin.
Siellä voi kävellä ja uida burkinissa kenenkään paheksumatta.
Ranskan hallinto on arvostellut hyvin kärkkäästi monia toimenpiteitä, -
joihin Israel on ollut pakotettu puolustaakseen itseään -
viimeksi kuluneen 20―30 vuoden aikana.
Nyt Ranska yllättäen ryhtyy toimiin, joita he eivät ikinä olisi hyväksyneet -
Israelin hallitukselta eikä muiltakaan hallituksilta.
Se on totta. Ja mielestäni nykyiselle Ranskan hallitukselle -
tilanteesta on tulossa melkeinpä nolo. He eivät tiedä, mitä tehdä.
Voimme ottaa opiksi Israelista kahdella tasolla.
Toinen on tietysti turvallisuus- ja tiedustelutieto-osaaminen, -
joka Israelissa on maailman parasta.
Rion olympialaisissakin israelilaiset turvallisuusalan yritykset -
olivat valvomassa, että kaikki sujuu hyvin.
Sama Euroopassa: -
Uskon, että jokainen Euroopan maan hallinto tekee läheistä yhteistyötä -
israelilaisten turvallisuus- asiantuntijoiden kanssa.
Se tapahtuu kulissien takana.
Mutta on myös toinen asia. Viittaan aina arvoihin ja periaatteisiin.
Mielestäni nyt on oikea hetki -
kokoontua puhumaan yleismaailmallisten arvojen puolesta.
Ei ole oikein tappaa jotakuta, koska hän uskoo eri tavalla.
Meidän pitää olla horjumattomia näissä asioissa.
Mitä tulee islamiin, kuten Daniel sanoi, -
meidän pitää ottaa mukaan myös toisinajattelijat islamissa.
Tunnen monia muslimeja, jotka ovat kurkkua myöden täynnä islamismia.
He ihmettelevät, -
miksemme me tue heitä vaan sen sijaan kaunistelemme tekoja.
Jos haluamme muuttaa kulttuuria lähitulevaisuudessa, -
meidän pitää tehdä yhteistyötä näiden ihmisten kanssa, -
kuten Daniel sanoi, jotta voimme erotella toisistaan rauhaa rakastavien,
hyvää elämää Euroopassa toivovien muslimien uskonnonvapaus -
niistä muslimeista, joita ajaa viha.
Totta. Bas, olette Euroopan parlamentin johtavia jäseniä.
Miten Euroopan parlamentti, Euroopan unioni ja sen instituutiot -
voivat laatia parempia terrorismilakeja suojellakseen Euroopan kansalaisia -
tältä ennennäkemättömältä terrori-iskujen aallolta?
Palaan siihen, mitä Daniel sanoi.
Voidaan säätää monia lakeja, -
mutta jos ongelmaa ei tunnusteta totuudenmukaisesti ja hedelmällisesti,-
millaisia lakeja pitäisi säätää?
Puhutaan paljon radikalisoitumisen purkamisesta.
Mitä radikalisoitumisen purkaminen tarkoittaa?
Täytyisi tietää, mitä on radikalisoituminen.
Me kaikki olemme hyväksyneet YK:n ihmisoikeussopimuksen.
1980―1990-luvuilla muslimimaat tekivät pesäeron -
tähän ihmisoikeuksien perustaan: sharia on sen yläpuolella.
Meidän tulisi tietää, miten käydä tätä sotaa.
Erään asian huomaa aivan ilmiselvästi.
Minun täytyy sanoa Euroopan ja Alankomaiden kansalaisena, -
että minulla on Israelissa kotoisa ja turvallinen olo.
Mitä olen lukenut etenkin saksalaisista sanomalehdistä, -
yleinen luottamus viranomaisten kykyyn -
huolehtia kansalaisten turvallisuudesta on heikentynyt.
Voidaan keskustella tietosuojasta ja muusta.
Mutta täytyy muistaa, -
että valtion tärkein tehtävä -
on taata kansalaisten turvallisuus.
Kun turvallisuus on uhattuna, -
pitää tietää, mikä on uhka ja torjua se.
Sanon vielä lyhyesti tämän.
En näe sitä, -
että tilannetta ymmärretään kunnolla.
Jopa paavi puhuu islamista tavalla, -
että Isis sanoo, -
että paavi on heidän vihollisensa, -
koska hän houkuttelee muslimeja -
oikealta polulta, joka on jihad.
Paavilla on rauhanomaiset tarkoitukset ja aikomukset.
Isis näkee hänet suurempana vaarana
verrattuna muihin, -
koska hän vääristelee islamia.
Tulkinnassa on jotakin vialla.
Keskustelua käydään myös Turkista.
Mutta mitään ei mainita -
Turkin islamisaatiosta ja sen seurauksista.
Ei sovi unohtaa, että se on todellinen uhka.
Että jihad on tavoitteena.
Se on...
Hartaan muslimin pitäisi omistaa elämänsä jihadille. Se tulisi ymmärtää.
Vuonna 2001 olin Yhdysvalloissa, -
kun tapahtui tuo järkyttävä isku, jota ei voinut edes kuvitella.
Emme ottaneet siitä opiksi.
Se tapahtui Yhdysvaltain maaperällä.
Ajateltiin, että se johtui heidän omista virheistään.
Ja nyt me olemme tässä tilanteessa.
Meidän pitäisi olla tietoisia siitä, mitä keskuudessamme tapahtuu.
Se ei siis ole vain Lähi-itä vaan Lähi-itä Euroopassa.
Kysymys teille, Daniel. Ohjelmaa on jäljellä kolme minuuttia.
Mitkä vaarat eurooppalaisia kohtaavat, ellei Eurooppa herää -
näkemään islamistisen terrorin uhkaa -
eikä takaa kansalaisten turvallisuutta.
Kuten sanoin aiemmin, -
tosiasia on, että valtavirran poliitikot -
välttelevät ongelman määrittelemistä oikealla tavalla.
Se jättää kentän auki ääripuolueille.
Elleivät vastuulliset puolueet tartu olemassa oleviin ongelmiin, -
vastuuttomat puolueet tarttuvat.
Olen huolissani siitä, että yhtäältä terrorismi lisääntyy.
Sen kanssa käsikädessä kulkee ongelma, -
että muslimiyhteisöt jättävät pitkälti integroitumatta kunnolla -
niin taloudellisesti kuin yhteisten länsimaisten arvojenkin suhteen.
Samaan aikaan poliittisella kentällä on radikalisoitumista.
Näemme sen monissa osissa Eurooppaa.
Paitsi että EU on vaarassa hajota, -
näen suurempana vaarana yksittäisten jäsenmaiden hajoamisen.
Ja siksi olen huolestunut asiasta.
Tämä on paljon enemmän kuin vain terrorisminvastaista taistelua.
Kyse on demokraattisen järjestelmän ja arvojemme säilymisestä.
Tomas, ohjelmaa on jäljellä 1,5 minuuttia.
Eikö Euroopassa tarvitakin moraalista selkeyttä tästä asiasta?
Se voisi tulla sen hyväksymisestä, että Israel on vastaus eikä ongelma, -
kun torjutaan islamistiuhkaa ja Isisiä.
Voimme saada Israelista innoitusta, -
miten eletään terroriuhan alla.
Tilanne on meille uusi.
Israel on syntyhetkestään asti ollut vihollisten ympäröimä.
Toisen intifadan aikana -
he eivät ravintolaan mennessään tienneet, tulevatko he sieltä elossa.
Tällaisessa kulttuurissa pitää kyetä juhlimaan elämää -
ja hallitsemaan keskikenttää.
Kuten sanoimme, todellinen vaara on polarisoituminen.
Jos keskikenttä ei kanna vastuuta, -
oikeiston reaktio on ylimitoitettu.
Tämä vain esimerkkinä.
Israel on pystynyt säilyttämään parlamentaarisen demokratian -
tällaisen äärimmäisen uhan alaisena.
Se on jotain, josta todella voimme ottaa opiksi.
Nämä arvot, jotka meillä on, yleismaailmalliset arvot, -
ovat taistelemisen arvoisia, ja ne tekevät meistä vahvoja.
Hyvät herrat, kiitos, että olitte mukana ohjelmassa Euroopan parlamentissa.
Kiitän myös katsojia.
Puhuimme ennennäkemättömästä terrori-iskujen aallosta Euroopassa.
Vastaus on, että tarvitsemme lisää moraalista selkeyttä.
Ongelma on tunnistettava.
Täytyy myös tunnustaa, että Eurooppa, Euroopan unioni -
ja sen instituutiot voivat oppia paljon Israelilta terrorismin torjunnassa.
Kiitos seurasta!
Suomennos: Marianne Tenetz